Jay Sebring (po prowdzie Thomas John Kummer; rodz. 10 października 1933, um. 9 siyrpnia 1969) – amerikański stylista a balbiyrz, kery miyszkoł we Hollywood. Sebring mioł dwa balbiyrske zalōny: jedyn we San Francisco, drugi we Los Angeles. Bōł przocielym kupy znōmych szauszpilerōw. Umrził skiż tygo, co zamordowali go ludzie ze zekty, keryj prziwōdcōm bōł Charles Manson we rezydencyji, kero wynajmowoł Roman Polański do kupy ze swojōm babōm, szauszpilerkōm Sharon Tate. Postrzōd pomordowanych byli tam tyż Sharon Tate, Abigail Folger a Wojciech Frykowski. Mordercy siedzōm we cuchthauzach we Kaliforniji a bydōm tam siedzieć podug tygo, co pedzioł gerycht do kōńca swojigo żywobycio. Jaya Sebringa pochowali na smyntorzu we sztadzie Southfield we stanie Michigan 13 siyrpnia 1969.